Diari Oficial de la Generalitat Valenciana


Sumari del DOGV 6399, del 17-11-2010 (2010/12633)

RESOLUCIÓ de 12 de novembre de 2010, del secretari autonòmic d'Ocupació i director general del Servici Valencià d'Ocupació i Formació, per la qual es destina crèdit a càrrec dels pressupostos 2011 i 2012 per a finançar determinades mesures previstes en l'Ordre de 22 d'octubre de 2008, de la Conselleria d'Economia, Hisenda i Ocupació, per la qual es regula i es convoca la concessió de subvencions per a facilitar la reinserció laboral dels treballadors excedents del sector tèxtil i de la confecció.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6399

Data del DOGV
:   17-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/12527


Data del document
:   12-11-2010

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 12 de novembre de 2010, del secretari autonòmic d'Ocupació i director general del Servici Valencià d'Ocupació i Formació, per la qual es destina crèdit a càrrec dels pressupostos 2011 i 2012 per a finançar determinades mesures previstes en l'Ordre de 22 d'octubre de 2008, de la Conselleria d'Economia, Hisenda i Ocupació, per la qual es regula i es convoca la concessió de subvencions per a facilitar la reinserció laboral dels treballadors excedents del sector tèxtil i de la confecció. [2010/12766]  
L'Ordre de 22 d'octubre de 2008, de la Conselleria d'Economia, Hisenda i Ocupació, regula i convoca la concessió de subvencions per a facilitar la reinserció laboral dels treballadors excedents del sector tèxtil i de la confecció i establix el finançament d'estes en l'exercici 2008. Per l'Ordre de 10 de juliol de 2009, de la Conselleria d'Economia, Hisenda i Ocupació, es dóna publicitat a la línia de crèdit i a l'import global màxim en l'exercici 2009.  
La Resolució de 7 de juny del 2010, del secretari autonòmic d'Ocupació i director general del Servici Valencià d'Ocupació i Formació, dóna publicitat a la línia de crèdit i a l'import global màxim destinat a finançar les mesures regulades en els capítols I a IV del títol II de l'Ordre de 22 d'octubre, a càrrec del capítol IV, subprograma 322.53, Plans Especials de Suport a l'Ocupació en Sectors Productius, del pressupost 2010 del Servici Valencià d'Ocupació i Formació, codi de línia T7705000, «Pla de suport al sector tèxtil i de la confecció».  
Atés que la concessió de les mesures previstes en el capítol III del títol II de la mencionada Ordre de 22 d'octubre, subvencions per a facilitar la inserció laboral dels treballadors de 52 o més anys, té caràcter plurianual, i de conformitat amb el que disposa la disposició addicional primera de l'Ordre de 22 d'octubre de 2008, resolc:  
Únic. Finançament plurianual   
Destinar, a càrrec del pressupost 2011, la quantitat de 24.000 euros i, a càrrec del pressupost 2012, la quantitat de 9.000 euros, per a finançar les ajudes regulades en el capítol III del títol II de l'Ordre de 22 d'octubre de 2008, en el capítol IV, subprograma 322.53, Plans Especials de Suport a l'Ocupació en Sectors Productius, codi de línia T7705000, «Pla de suport al sector tèxtil i de la confecció o equivalent en els exercicis esmentats». Tot això condicionat a l'existència de crèdit adequat i suficient en el pressupost econòmic de l'any corresponent, i als lliuraments de fons per part del Servici Públic d'Ocupació Estatal, de conformitat amb el que disposen els articles 14 i següents del Reial Decret 5/2008, d'11 de gener, pel qual s'establixen mesures per a facilitar l'adaptació laboral del sector tèxtil i de la confecció als canvis estructurals en el comerç mundial.  
Contra el present acte, que esgota la via administrativa, podran els interessats interposar un recurs contenciós administratiu en el termini de dos mesos, a comptar de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establix els articles 10.1.a i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, un recurs de reposició davant d'este mateix òrgan en el termini d'un mes, computat en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és el cas, qualsevol altre recurs que consideren convenient.   
València, 12 de novembre de 2010.- El secretari autonòmic d'Ocupació i director general del Servef: Luis Lobón Martín.